**დანართი**

**სსიპ - კორნელი კეკელიძის სახელობის საქართველოს ხელნაწერთა ეროვნულ ცენტრში სამეცნიერო თანამდებობების დასაკავებლად გამოცხადებული კონკურსის ჩატარების წესი და პირობები**

**მუხლი 1. წესის რეგულირების სფერო**

1. წინამდებარე წესი განსაზღვრავს, სსიპ - კორნელი კეკელიძის სახელობის საქართველოს ხელნაწერთა ეროვნულ ცენტრში (შემდგომში - ცენტრი), სამეცნიერო თანამდებობების დასაკავებლად გამოცხადებული კონკურსის (შემდგომში - კონკურსი) ჩატარებისა და კანდიდატების შერჩევის მიზნით შექმნილი საკონკურსო კომისიის (შემდგომში - საკონკურსო კომისია) საქმიანობისა და გადაწყვეტილების მიღების საკითხებს, ასევე, კონკურსის ორგანიზებასთან დაკავშირებულ სხვა საკითხებს.

2. კონკურსი ამ წესის მიზნებისთვის არის საქართველოს კანონმდებლობით დადგენილი წესით კანდიდატის შესაბამისობის დადგენა ვაკანტური თანამდებობის მოთხოვნებთან, რომელიც ტარდება გამჭვირვალობის, თანასწორობისა და სამართლიანი კონკურენციის პრინციპების დაცვით.

**მუხლი 2. კონკურსის მიზანი და ამოცანები**

1. კონკურსის მიზანია ვაკანტური თანამდებობის დასაკავებლად დადგენილ მოთხოვნათა გათვალისწინებით შესაბამისი კანდიდატის შერჩევა.
2. კონკურსის ამოცანებია:

ა) კონკურსში მონაწილე კანდიდატებისთვის ვაკანტური თანამდებობის თანაბრად ხელმისაწვდომობის უზრუნველყოფა;

ბ) ვაკანტურ თანამდებობაზე დასანიშნი კანდიდატის შერჩევისა და მისი თანამდებობაზე დანიშვნის პროცესის გამჭვირვალობის უზრუნველყოფა;

გ) კონკურსში მონაწილე კანდიდატების კვალიფიკაციის, პროფესიული დონის, ცოდნის, პიროვნული თვისებების, მოტივაციისა და უნარ-ჩვევების შეფასება;

დ) შერჩეული კანდიდატის ვაკანტური თანამდებობის მოთხოვნებთან შესაბამისობის დონის განსაზღვრა.

**მუხლი 3. კონკურსის გამოცხადება**

1. ცენტრი კონკურსს აცხადებს მხოლოდ ვაკანტური თანამდებობების დასაკავებლად.
2. კონკურსი ცხადდება ცენტრის ელექტრონულ ვებგვერდზე ([www.manuscript.ge](http://www.manuscript.ge)). შესაძლებელია კონკურსის პირობების საჯაროობის უზრუნველყოფის მიზნით გამოყენებულ იქნას სხვა ელექტრონული საშუალებები.

**მუხლი 4. კონკურსის ჩატარების ფორმა და ეტაპები**

1. კონკურსს ატარებს საკონკურსო კომისია.
2. კონკურსი მოიცავს შემდეგ ეტაპებს:

ა) განცხადებების გადარჩევა;

ბ)გასაუბრება (ტარდება საკონკურსო კომისიის გადაწყვეტილებით, აუცილებლობის შემთხვევაში; გასაუბრება შეიძლება ჩატარდეს ყველა ან შერჩევით კანდიდატთან; შესაძლებელია ელექტრონული ფორმატით ჩატარება).

1. საკონკურსო კომისიის გადაწყვეტილებით კანდიდატთა შერჩევისას შესაძლებელია გამოყენებულ იქნას წერითი დავალება ან ტესტური შეფასების მეთოდი.

**მუხლი 5. საკონკურსო განაცხადების მიღების, განხილვისა და გადაწყვეტილების მიღების ვადები**

1. კონკურსში მონაწილეობის მსურველ პირთა განცხადებების მიღება წარმოებს ცენტრის ელექტრონულ ფოსტაზე - info@manuscript.ge - 2024 წლის 8 აპრილიდან 2024 წლის 19 აპრილის ჩათვლით.

2. ამ მუხლის პირველი პუნქტით დადგენილი ვადების დარღვევით წარდგენილი განცხადება არ რეგისტრირდება.

3. საბუთების გადარჩევის დღედ განისაზღვროს 2024 წლის 22-23 აპრილი;

4. გასაუბრების ჩატარების დღედ განისაზღვროს 2024 წლის 25-26 აპრილი.

**შენიშვნა:** საკონკურსო კომისიის გადაწყვეტილებით, გასაუბრება შესაძლებელია ჩატარდეს ელექტრონულ ფორმატში, კანდიდატებისთვის წინასწარი შეტყობინებით.

5. კონკურსის შედეგები გამოცხადდება არაუგვიანეს 2024 წლის 2 მაისისა.

**მუხლი 6. დაწესებულების უფლება-მოვალეობანი**

1. ცენტრი უფლებამოსილია გამოაცხადოს კონკურსი ვაკანტურ თანამდებობაზე,  საქართველოს კანონმდებლობით დადგენილი წესით.
2. ცენტრი ვალდებულია აცნობოს კანდიდატს კონკურსის შესახებ შეტყობინებაში შესული ცვლილების ან/და კონკურსის ახალი ვადის შესახებ, რის შემდეგაც კანდიდატს ეძლევა საკმარისი ვადა წარადგინოს განცხადება ცვლილების გათვალისწინებით ან კონკურსის შესახებ ახალი შეტყობინების შესაბამისად.
3. კონკურსის შესახებ შეტყობინებაში ცვლილება შედის იმავე წესით, რომელიც დადგენილია კონკურსის გამოცხადებისათვის.
4. ცენტრი უფლებამოსილია შეწყვიტოს გამოცხადებული კონკურსი ნებისმიერ ეტაპზე, კანდიდატისათვის საბოლოო გადაწყვეტილების გაცნობამდე.
5. კონკურსის შეწყვეტის შესახებ გადაწყვეტილება შეტყობინების სახით უნდა ეცნობოს თითოეულ კანდიდატს.

**მუხლი 7. კანდიდატის უფლება-მოვალეობანი**

1. კანდიდატმა კონკურსში მონაწილეობისათვის  განცხადება უნდა წარადგინოს დადგენილ ვადაში. კანდიდატი ვალდებულია ცენტრს მიაწოდოს უტყუარი ინფორმაცია საკონკურსო მოთხოვნებთან დაკავშირებით.
2. კანდიდატი უფლებამოსილია განცხადებაში შეიტანოს ცვლილება ცენტრის მიერ განცხადების წარდგენისთვის განსაზღვრული ვადის ამოწურვამდე.

**მუხლი 8. საკონკურსო კომისიის საქმიანობა**

1. საკონკურსო კომისია უფლებამოსილია, მიიღოს გადაწყვეტილება, თუ სხდომას ესწრება წევრთა ნახევარზე მეტი, მაგრამ არანაკლებ 3 წევრისა. გადაწყვეტილება მიღებულად ითვლება, თუ მას მხარს დაუჭერს სხდომაზე დამსწრე წევრთა ნახევარზე მეტი. ხმების თანაბრად გაყოფის შემთხვევაში გადამწყვეტად ითვლება საკონკურსო კომისიის თავმჯდომარის ხმა.

**შენიშვნა:** საკონკურსო კომისიის გადაწყვეტილებით, კომისიის მუშაობა შესაძლებელია განხორციელდეს ელექტრონულ ფორმატში. წევრებისთვის წინასწარი შეტყობინებით.

1. საკონკურსო კომისიის თავმჯდომარის არყოფნის შემთხვევაში მის მოვალეობას ასრულებს საკონკურსო კომისიის თავმჯდომარის მოადგილე.
2. საკონკურსო კომისია აფასებს კანდიდატის შესაბამისობას ვაკანტური თანამდებობის დასაკავებლად დადგენილ მოთხოვნებთან, აუცილებლობის შემთხვევაში ისმენს აღნიშნულ თანამდებობაზე დანიშვნის უფლების მქონე პირის აზრს და დადგენილი წესით გამოაქვს შესაბამისი გადაწყვეტილება.
3. საკონკურსო კომისიის გადაწყვეტილება ფორმდება ოქმით, რომელსაც ხელს აწერენ საკონკურსო კომისიის თავმჯდომარე და საკონკურსო კომისიის დამსწრე წევრები. საკონკურსო კომისიის წევრს უფლება აქვს თავისი განსხვავებული აზრი დაურთოს ოქმს, რის შესახებაც ოქმში კეთდება შესაბამისი ჩანაწერი.
4. კონკურსის შედეგების მიხედვით, საკონკურსო კომისია ვაკანტურ თანამდებობაზე დასანიშნად ცენტრის დირექტორს წარუდგენს ერთ კანდიდატს ან უარს აცხადებს კანდიდატის წარდგენაზე.
5. კონკურსი ითვლება ჩაშლილად, თუ მასში მონაწილეობის მისაღებად არ იქნა წარდგენილი არც ერთი განცხადება, აგრეთვე, იმ შემთხვევაში, თუ საკონკურსო კომისია უარს განაცხადებს თანამდებობაზე დასანიშნად კანდიდატის წარდგენაზე ან/და სხვა ობიექტური გარემოების არსებობის შემთხვევაში.
6. საკონკურსო კომისია ვალდებულია, საბოლოო გადაწყვეტილება მიიღოს განცხადების წარდგენის ვადის დასრულებიდან არა უგვიანეს 15 დღის ვადაში.
7. საკონკურსო კომისიის თავმჯდომარე ან საკონკურსო კომისიის სხვა უფლებამოსილი პირი, საბოლოო გადაწყვეტილების მიღებიდან არა უგვიანეს 5 სამუშაო დღისა, ზეპირი, წერილობითი ან  ელექტრონული ფოსტის მეშვეობით, აცნობებს ყოველ კანდიდატს მის მიმართ გამოტანილ გადაწყვეტილებას, ხოლო ცენტრის დირექტორს – საკონკურსო კომისიის მიერ წარდგენილი კანდიდატის ან კანდიდატის წარდგენაზე უარის შესახებ ინფორმაციას.

**საკვალიფიკაციო მოთხოვნები**

**თანამდებობის დასახელება:**

ფონდების დაცვის, აღრიცხვისა და ექსპონირების დეპარტამენტის უფროსი მეცნიერი თანამშრომელი

**თანამდებობრივი სარგო:** 1131.00 ლარი

**ადგილების რაოდენობა:** 1

**სამუშაოს ტიპი:** სრული განაკვეთი

**სამუშაოს აღწერა:**

* საარქივო ფონდების აღრიცხვა-სისტემატიზაცია;
* მასალის მიმოქცევის ამსახველი დავთრებისა და მონაცემთა ბაზის წარმოება;
* ახალი მასალის მიღება და შესაბამისი საქმისწარმოება;
* სამკითხველო დარბაზის მოთხოვნების უზრუნველყოფა;
* საგანმანათლებლო, საგამომცემლო, საგამოფენო, მასმედიის პროექტების ტექნიკური უზრუნველყოფა და კონცეპტუალური ხასიათის კონსულტაციის გაწევა;
* სარესტავრაციო და დიგიტალური პროექტების ოპტიმიზაცია და ხელშეწყობა;
* საფონდო მასალის დაცულობის, თემატური დაჯგუფების, საძიებო მეთოდიკის გამარტივებისა თუ აღწერილობათა სისტების ოპტიმიზციისთვის საჭირო ელექტრონული ბაზების წარმოება;
* სამეცნიერო აქტივობები, სამეცნიერო პუბლიკაცია (ტექსტები, კვლევა).

**მოთხოვნები:**

**უმაღლესი განათლება**: ჰუმანიტარული მეცნიერებები-დოქტორი/დოქტორთან გათანაბრებული

**სამუშაო გამოცდილება:** საარქივო მასალაზე მუშაობის არანაკლებ 5 წლის გამოცდილება

**დამატებითი მოთხოვნები:**

**აუცილებელია:**

* ბოლო 5 წლის განმავლობაში გამოქვეყნებული ნაშრომების სიისა და 2 სამეცნიერო ნაშრომის ასლის წარმოდგენა;
* სამეცნიერო გრანტებში მონაწილეობა/ხელმძღვანელობა;
* ადგილობრივ და საერთაშორისო სამეცნიერო კონფერენციებში მონაწილეობა**.**

**კომპიუტერული პროგრამები:**

* Microsoft Office Word
* Microsoft Office Access

**უცხო ენები:**

ერთ-ერთი უცხო ენა.

**თანამდებობის დასახელება:**

სამეცნიერო-ბიბლიოგრაფიის, ტერმინოლოგიისა და საცნობარო ლიტერატურის განყოფილების მეცნიერი თანამშრომელი

**თანამდებობრივი სარგო:** 498.00 ლარი

**ადგილების რაოდენობა:** 1

**სამუშაოს ტიპი:** 0,5 განაკვეთი

**სამუშაოს აღწერა:**

სხვადასხვა ტიპის სამეცნიერო ბიბლიოგრაფიული და საცნობარო ხასიათის ლიტერატურის შესწავლა-დამუშავება, „სიტყვანის“ და შესაბამისი სამეცნიერო სტატიების მომზადება, სარედაქციო სამუშაოს შესრულება, ძველი ქართული ლიტერატურის კვლევა.

**მოთხოვნები:**

**უმაღლესი განათლება:** ჰუმანიტარული მეცნიერებები (ფილოლოგი)-მაგისტრის ან მასთან გათანაბრებული აკადემიური ხარისხი

**სამუშაო გამოცდილება:** მუშაობის არანაკლებ 3 წლის გამოცდილება

**დამატებითი მოთხოვნები:**

* განყოფილებაში გამოსაცემად მოსამზადებელ ტექსტებზე რედაქტორული სამუშაოს უნარი/გამოცდილება;
* ძვ. ქართული მწერლობის დარგობრივ ტერმინოლოგიაზე მუშაობის უნარი/გამოცდილება;
* ძვ. ქართული ენის ცოდნა;
* ბოლო 3 წლის განმავლობაში გამოქვეყნებული ნაშრომების სიისა და 1 სამეცნიერო ნაშრომის ასლის წარმოდგენა.

**სასურველია:**

1. სამეცნიერო გრანტებში/პროექტებში მონაწილეობა;
2. ადგილობრივ და საერთაშორისო სამეცნიერო კონფერენციებში მონაწილეობა.

**კომპიუტერული პროგრამები:**

Microsoft Office Word

**თანამდებობის დასახელება:**

სამეცნიერო-ანალიტიკური, სასწავლო-საკვალიფიკაციო და საგამომცემლო განყოფილების მეცნიერი თანამშრომელი

**თანამდებობრივი სარგო:** 498.00 ლარი

**ადგილების რაოდენობა:** 1

**სამუშაოს ტიპი:** 0,5 განაკვეთი

**სამუშაოს აღწერა:**

1. ანალიტიკური შინაარსის საბუთების მომზადება;
2. ცენტრის სამეცნიერო სამუშაოების შესახებ ინფორმაციის ანალიტიკური დამუშავება;
3. საკუთარი კომპეტენციის ფარგლებში და ცენტრის საჭიროებისამებრ სამეცნიერო კვლევებში მონაწილეობა.

**მოთხოვნები:**

**უმაღლესი განათლება:** ჰუმანიტარული მეცნიერებები -მაგისტრის ან მასთან გათანაბრებული აკადემიური ხარისხი

**სამუშაო გამოცდილება:** მუშაობის არანაკლებ 3 წლის გამოცდილება

**დამატებითი მოთხოვნები:**

**აუცილებელია:**

1. ერთ-ერთი ევროპული ენის ცოდნა;
2. კომპიუტერული საოფისე პროგრამების ცოდნა.

**სასურველია:**

* სამეცნიერო გრანტებში/პროექტებში მონაწილეობა;
1. ადგილობრივ და საერთაშორისო სამეცნიერო კონფერენციებში მონაწილეობა.

**კომპიუტერული პროგრამები:**

Microsoft Office Word, Microsoft Office Excel, Microsoft Office Access.

**უცხო ენები:**

ერთ-ერთი უცხო ენა (სასურველია ინგლისური ენა).

**თანამდებობის დასახელება:**

კოდიკოლოგიისა და ტექსტოლოგიის განყოფილების მეცნიერი თანამშრომელი

**თანამდებობრივი სარგო:** 498.00 ლარი

**ადგილების რაოდენობა:** 1

**სამუშაოს ტიპი:** 0,5 განაკვეთი

**სამუშაოს აღწერა:**

1. ძველ ქართულ ხელნაწერთა აღწერილობის მომზადება;
2. კოდიკოლოგიური და ტექსტოლოგიური კვლევები;
3. ფილოლოგიური კვლევები.

**მოთხოვნები:**

**უმაღლესი განათლება:** ჰუმანიტარული მეცნიერებები -მაგისტრის ან მასთან გათანაბრებული აკადემიური ხარისხი

**სამუშაო გამოცდილება:** მუშაობის არანაკლებ 3 წლის გამოცდილება

**დამატებითი მოთხოვნები:**

**აუცილებელია:**

1. ძვ. ქართული ენის ცოდნა;
2. ბოლო 3 წლის განმავლობაში გამოქვეყნებული ნაშრომების სიისა და 1 სამეცნიერო ნაშრომის ასლის წარმოდგენა.

**სასურველია:**

1. ძვ. ბერძნული ენის ცოდნა;
2. სამეცნიერო გრანტებში/პროექტებში მონაწილეობა;
3. ადგილობრივ და საერთაშორისო სამეცნიერო კონფერენციებში მონაწილეობა.

**კომპიუტერული პროგრამები:**

Microsoft Office Word

**უცხო ენები:**

ერთ-ერთი უცხო ენა

**კონკურსში მონაწილე კანდიდატის მიერ წარმოსადგენი დოკუმენტაცია**

* პირადობის დამადასტურებელი მოწმობის ასლი
* ავტობიოგრაფია (CV ფოტოსურათით)
* დასაკავებელი თანამდებობისთვის აუცილებელი შესაბამისი აკადემიური ხარისხის დამადასტურებელი დიპლომის ასლი
* გამოქვეყნებული სამეცნიერო ნაშრომების ჩამონათვალი (ცალკე დოკუმენტად წარმოდგენა სავალდებულოა იმ შემთხვევაში, თუ შესაბამისი ინფორმაცია არ არის მოცემული ავტობიოგრაფიაში/ CV-ში)
* გამოქვეყნებული ერთი ან ორი (პოზიციის შესაბამისად) სამეცნიერო ნაშრომის ასლი, რომელიც განმცხადებლის აზრით, ყველაზე უკეთ წარმოაჩენს მის სამეცნიერო პოტენციალსა და კვლევის უნარს
* ჩამონათვალი და მოკლე აღწერილობა განმცხადებლის მიერ შესრულებული სამეცნიერო-კვლევითი სამუშაოებისა (არაუმეტეს 2 გვერდისა)
* ჩამონათვალი სამეცნიერო გრანტების (მონაწილეობა/ხელმძღვანელობა (ცალკე დოკუმენტად წარმოდგენა სავალდებულოა იმ შემთხვევაში, თუ შესაბამისი ინფორმაცია არ არის მოცემული ავტობიოგრაფიაში/ CV-ში)
* ადგილობრივ და უცხოურ სამეცნიერო კონფერენციებში მონაწილეობის ჩამონათვალი (ცალკე დოკუმენტად წარმოდგენა სავალდებულოა იმ შემთხვევაში, თუ შესაბამისი ინფორმაცია არ არის მოცემული ავტობიოგრაფიაში/ CV-ში).
* ჩამონათვალი და მოკლე აღწერილობა იმ სამეცნიერო-კვლევითი სამუშაოებისა, რომლის შესრულებასაც აპირებს განმცხადებელი ვაკანტურ პოზიციაზე უახლოესი ოთხი წლის განმავლობაში (არაუმეტეს 2 გვერდისა)
* ინფორმაცია შესაბამისი დარგის 2 რეკომენდატორის შესახებ (სახელი,  გვარი, საკონტაქტო ინფორმაცია - ტელეფონი, ელ-ფოსტა), (ცალკე დოკუმენტად წარმოდგენა სავალდებულოა იმ შემთხვევაში, თუ შესაბამისი ინფორმაცია არ არის მოცემული ავტობიოგრაფიაში/ CV-ში)

**სსიპ - კორნელი კეკელიძის სახელობის საქართველოს**

**ხელნაწერთა ეროვნული ცენტრის**

**დირექტორს**

 **ბატონ ზაალ აბაშიძეს**

**მოქალაქე** *\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

*(სახელი, გვარი)*

**პირადი ნომერი: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**მისამართი: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**ტელეფონის ნომერი: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**ელ-ფოსტა: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**გ ა ნ ც ხ ა დ ე ბ ა**

გთხოვთ, განიხილოთ ჩემი კანდიდატურა სსიპ - კორნელი კეკელიძის სახელობის საქართველოს ხელნაწერთა ეროვნული ცენტრის ----------------------------------------------------

ვაკანტურ პოზიციაზე.

**დანართები:**

* პირადობის დამადასტურებელი მოწმობის ასლი
* ავტობიოგრაფია (CV ფოტოსურათით)
* დასაკავებელი თანამდებობისთვის აუცილებელი შესაბამისი აკადემიური ხარისხის დამადასტურებელი დიპლომის ასლი
* გამოქვეყნებული სამეცნიერო ნაშრომების ჩამონათვალი
* გამოქვეყნებული სამეცნიერო ნაშრომის/ნაშრომების(პოზიციის შესაბამისად) ასლი
* ჩამონათვალი და მოკლე აღწერილობა განმცხადებლ ის მიერ შესრულებული სამეცნიერო-კვლევითი სამუშაოებისა
* ჩამონათვალი სამეცნიერო გრანტებისა (მონაწილეობა/ხელმძღვანელობა)
* ადგილობრივ და უცხოურ სამეცნიერო კონფერენციებში მონაწილეობის ჩამონათვალი.
* ჩამონათვალი და მოკლე აღწერილობა იმ სამეცნიერო-კვლევითი სამუშაოებისა, რომელთა შესრულებასაც აპირებს განმცხადებელი ვაკანტურ პოზიციაზე უახლოესი ოთხი წლის განმავლობაში
* ინფორმაცია შესაბამისი დარგის 2 რეკომენდატორის შესახებ.

**თანახმა ვარ:** სსიპ - კორნელი კეკელიძის სახელობის საქართველოს ხელნაწერთა ეროვნული ცენტრის მიერ გადამოწმდეს ჩემს მიერ წარმოდგენილ განცხადებაში და შესაბამის დოკუმენტებში მითითებული ინფორმაციის სისწორე და შეუსაბამობის შემთხვევაში მიიღოს გადაწყვეტილება კონკურსიდან ჩემი მოხსნის შესახებ.

**პატივისცემით,**

*\_\_\_\_\_\_\_\_\_\_\_\_\_\_\_\_\_\_\_\_\_\_*

*(ხელმოწერა)*

\_\_\_\_\_\_\_\_\_\_\_\_\_\_\_\_\_\_\_\_\_\_\_

*(თარიღი)*